RAPPORT ANNWALI 2019 MINISTERU GĦALL-ENERĠIJA U L-IMMANIĠĠJAR TAL-ILMA Indiċi L-Uffiċċju tas-Segretarju Permanenti Id-Direttorat tal-Finanzi u Amministrazzjoni Id-Direttorat għall-Iżvilupp tal-Politika u Implimentazzjoni tal-Programmi (PDPI) Information Management Unit (IMU) Paġna L-Uffiċċju tas-Segretarju Permanenti Ħidma sabiex jiġi implimentat il-Baġit Matul l-2019, il-Ministeru għall-Enerġija u l-Immaniġġjar tal-Ilma kellu implimentazzjoni ta' madwar sbatax-il miżura tal-Baġit. Fosthom bdew xogħlijiet fuq iċ-ċentri ta' distribuzzjoni ta' Paceville u Marsaskala filwaqt li mistennija ħidma fuq iċ-ċentru ta' Ħal Tarxien bl-għan li tintlaħaq domanda aħjar B'tim speċjalizzat ta' tekniki, proġett ieħor imwettaq mill-Enemalta huwa dak ta' mitt Fir-rigward tal-ARMS, il-call centre seta' jibda jakkomoda t-telefonati riċevuti mill-ARMS dwar customer care permezz ta' diversi installazzjonijiet ta' apparat. Miżura oħra importanti kienet l- implimentazzjoni mill-ARMS sabiex jintlaħqu l-istandards minimi ta' kwalità mħaddma mis- servizz.gov. Matul l-2019 twettaq studju komparattiv bejn l-istandards ta' kwalità mħaddma mill- ARMS u dawk imħaddma mis-servizz.gov. Dan l-istudju indika kif l-ARMS iħaddnu l-istess prinċipji tas-servizz.gov. Matul l-2019, kien hemm ukoll ħidma kbira mill-Aġenzija għall-Enerġija u l-Ilma fuq il-proġett taċ- Chadwick Lakes fejn beda xogħol ta' restawr, tindif taż-żona eċċ. sabiex b'infrastruttura xierqa jkun jista' jservi mhux biss bħala ħażna tal-ilma tax-xita iżda wkoll bħala post ta' rikreazzjoni edukattiva għall-familja. Fl-2019, l-Aġenzija għall-Enerġija u l-Ilma ffinalizzat l-istudju dwar ir-riskju tal- għargħar f'pajjiżna u tlesta wkoll l-iżvilupp ta' mapep taż-żoni li ġew identifikati li għandhom riskju tal-għargħar. Proġett ta' importanza nazzjonali huwa l-Pjan Nazzjonali tal-Enerġija u l-Klima għall- perjodu 2020-2030 b'konformità mal-miri tal-Unjoni Ewropea 2030. Il-pjan finali ġie sottomess lill-Kummissjoni Ewropea f'Diċembru 2019 filwaqt li l-implimentazzjoni ta' dan il-pjan, li jinkludu miżuri ta' Ministeri u entitajiet diversi, mistennija tibda minn Jannar 2021 L-Aġenzija kompliet ukoll bil-ħidma tagħha fuq il-kampanja nazzjonali għall-konservazzjoni tal-ilma bl-għan li tindirizza lill-konsumaturi sabiex tgħinhom jadottaw prattiki effiċjenti marbutin mal- użu tal-ilma. Din il-kampanja tnediet uffiċjalment f'Settembru 2019 u fl-2020 ser jkunu qed jinxterdu aktar informazzjoni u għarfien li se jitwasslu anke fid-djar tal-familji Maltin u Għawdxin sabiex jiġu adottati prattiki effiċjenti fl-użu ta' din ir-riżorsa. Il-Gvern kompla wkoll jimplimenta l-Pjan Nazzjonali tal-Effiċjenza fl-Enerġija billi tnedew skemi ta' energy audits lill-familji u industriji sabiex jiġu mgħarrfa jagħmlu użu aktar effiċjenti tal-enerġija. Kompliet ukoll l-iskema ta' bdil ta' appliances qodma lil nies vulnerabbli sabiex ikollhom l-għajnuna neċessarja fit-tnaqqis tal-konsum tagħhom. Matul l-2019 kompliet il-ħidma mill-Melita Transgas fuq l-implimentazzjoni tal-pipeline tal-gass bejn Din il-ħidma mistennija tkompli bl-għan li tgħaqqad lil Malta man-network tal-gass tal- Unjoni Ewropea filwaqt li ttejjeb is-sigurtà tal-provvista tal-gass naturali f'Malta. Fir-rigward tar-Regolatur għas-Servizzi tal-Enerġija u l-Ilma (REWS), il-Gvern kompla jikkommetti u jippromovi enerġija rinnovabbli u użu effiċjenti ta' sorsi ta' enerġija u konservazzjoni tal-ilma fis-settur domestiku permezz ta' diversi skemi fosthom skemi ta' pannelli fotovoltajċi, roof thermal insulation u double glazing ta' aperturi għal użu domestiku, solar water heaters u heat pump water heaters. ukoll jingħataw inċentivi lil dawk il-familji li riedu jirrestawraw il-bir tad-dar tagħhom. Fis-settur tal-ilma, il-Korporazzjoni għas-Servizzi tal-Ilma kompliet tinvesti sabiex ittejjeb ir-Reverse Dan permezz ta' xogħlijiet li saru ġewwa diversi trains f'Pembroke, Lapsi u Ċirkewwa fejn mistenni jitkompla x-xogħol anke matul l-2020. Il-ħidma mill-Korporazzjoni kompliet ukoll fuq il-bini tal-impjant il-ġdid ta' desalinizzazzjoni f'Ħondoq ir-Rummien, Għawdex, b'kapaċità li jipproduċi madwar 9,000 metru kubu kuljum. Proġett ieħor ta' importanza huwa l-bini tal-mina li qed issir bejn ir-Reverse Osmosis f'Pembroke għall- ġibjun f'Ta' Qali. L-għan huwa li jkun hemm distribuzzjoni aħjar tal-ilma u titjib fil-kwalità. filwaqt li kompliet ħidma qatigħ sabiex il-bdiewa jiġu assistiti bid-distribuzzjoni ta' ilma ġdid permezz ta' xogħlijiet li komplew isiru fuq in-network tan-Nofsinhar ta' Malta u preparamenti neċessarji fuq in- network f'Għawdex. Il-Korporazzjoni wettqet il-ħidma sabiex jiġu attivati iżjed sorsi tal-ilma taħt l-art filwaqt li kompla x-xogħol sabiex jiżdied il-kontroll tal-estrazzjoni ta' ilma minn sorsi eżistenti. 2019 tkompla wkoll xogħol ta' natura preparatorja sabiex tkun tista' titkompla r-riabilitazzjoni tal- galleriji tal-ilma ġewwa Ta' Kandja u Ta' Bakkja u wkoll solar farms fil-Qrendi u r-reservoirs f'Ta' Qali u Ta' Ċenċ. Ħidma li tkompliet mill-Enemed matul l-2019 kienet l-immodernizzar tal-impjant ġewwa Ħas-Saptan fejn ġie finalizzat ix-xogħol ta' kostruzzjoni tad-Day Tank Area (Truck Loading Station) u mistenni jkompli l-ittestjar tal-apparat matul l-2020. B'investiment ta' aktar minn €15,000,000, l-Enemed kompliet bil-ħidma qatigħ sabiex timmodernizza l-faċilitajiet ta' ħażna ta' jet fuel fl-ajruport. Ħidma sabiex jiġu implimentati l-miżuri ta' simplifikazzjoni u addizzjonali Matul is-sena 2019, il-Ministeru għall-Enerġija u l-Immaniġġjar tal-Ilma implimenta wkoll miżuri addizzjonali u dawk ta' simplifikazzjoni; fosthom introduċa sistema diġitali tar-reġistrazzjoni ta' files, sistema li ħadet post is-sistema manwali bl-għan li tiġi adottata mas-Servizz Pubbliku. kompla bil-ħidma sabiex jiġi introdott digital logbook sabiex tiżdied l-effiċjenza fl-immaniġġjar tas- sistema tal-vetturi kollha fi ħdanu. Ġiet ukoll implimentata s-sistema awtomatika u ċentrali tal- ivvjaġġar tal-Gvern sabiex ikun hemm aktar kontabilità u konformità fl-amministrazzjoni. wkoll kompliet bil-ħidma tagħha sabiex issir sistema diġitali tal-immaniġġjar tal-files sabiex jispiċċa kompletament l-ipproċessar manwali tal-files. Fost il-ħidma tagħha, l-Enemalta rat li sabiex isir titjib sinfikanti fil-kwalità mogħti lill-klijenti tagħha, sar business analysis u ġie implimentat dak meħtieġ filwaqt li ngħata t-taħriġ mill-Kaizen Institute. Fost il-miżuri ta' simplifikazzjoni, il-Ministeru għall-Enerġija u l-Immaniġġjar tal-Ilma kompla għaddej bil-ħidma tal-miżuri addizzjonali, li fosthom kien hemm it-twaqqif tal-ECO Park ġewwa l-Kitchen Garden tal-President f'Ħ'Attard magħmul minn apparat interattiv għat-tfal u b'użu ta' enerġija rinnovabbli. L-Aġenzija tal-Enerġija u l-Ilma kompliet taħdem fuq proġetti kruċjali, fosthom tkompliet il-ħidma sabiex jinbidlu l-bozoz tat-toroq arterjali u distributorji f'LEDs, inħarġet skema li permezz tagħha se jiġu megħjuna għaqdiet sportivi reġistrati sabiex jinvestu f'enerġija alternattiva, sar studju dwar il-possibilità ta' ħażna ta' enerġija rinnovabbli fil-batteriji u saret ukoll ġimgħa ta' attivitajiet informattivi u ta' edukazzjoni dwar kif jista' jitjieb l-użu tal-ilma f'pajjiżna. Filwaqt li l-Enemed kompliet bil-ħidma preparatorja sabiex ikun jista' jsir refurbishment tal-bastiment tal-fuel, l-Enemalta kompliet bix-xogħlijiet ta' tneħħija tal-arbli u linji tad-dawl bejn il-Mellieħa u ċ-Ċirkewwa u Ħal Tarxien u Ħal Far. Id-Direttorat għas-Servizzi Korporattivi Id-Direttorat għas-Servizzi Korporattivi huwa prinċipalment maqsum f'żewġ oqsma maġġuri: dak tal- Finanzi u Amministrazzjoni li jinkludi wkoll ix-xiri (procurement) u l-ieħor tar-Riżorsi Umani u inklużi r-reġistri. Finanzi u Amministrazzjoni xogħlijiet amministrattivi oħra. L-Uffiċċju tal-Finanzi u Amministrazzjoni fi ħdan id-Direttorat tas-Servizzi Korporattivi huwa responsabbli mill-ippjanar, twettiq u kordinament tal-baġit tal-Ministeru, kif ukoll minn numru ta' Dan l-uffiċċju kien anke responsabbli mill-Kumitat Dipartimentali tal-Kuntratti fejn issir verifika tad- deċiżjonijiet li jsiru dwar is-sejħiet għall-offerti maħruġa mill-istess Direttorat u mill-entitajiet kollha li jaqgħu taħt dan il-Ministeru. Matul l-2019 tressqu quddiem dan il-kumitat deċiżjonijiet dwar 227 sejħa għall-għoti ta' kuntratti jew għall-kanċellazzjoni ta' sejħiet għall-offerti skont ir-Regolamenti dwar l- Dan il-kumitat japprova anke rikjesti għal kjarifiki jew rectifications tal-istess sejħiet. Dan l-uffiċċju kien komplimentari fil-proċessi ġodda kollha biex ix-xoghol li jinħadem mill-uffiċini jkun jista' jinħadem ukoll b'mod remot u jkun jista' jsir minn postijiet diversi skont il-bżonn. Riżorsi Umani Is-Sezzjoni tar-Riżorsi Umani tipprovdi sapport u pariri lis-Segretarju Permanenti, lid-dipartimenti u direttorati, organizzazzjonijiet u entitajiet li jaqgħu fid-dekasteru tal-Ministeru li huma l-Enemed Ltd, Id-Direttorat tal-Iżvilupp tal-Politika u l-Implimentazzjoni tal-Programmi Id-Direttorat tal-Iżvilupp tal-Politika u l-Implimentazzjoni tal-Programmi jifformalizza u jimplimenta l-policies fis-setturi tal-enerġija u l-ilma, isegwi u jimplimenta policies u liġijiet Ewropej u barranin kif ikoll iservi bhala Line Ministry tal-progetti kofinanzjati mill-Unjoni Ewropea. Għas-sena 2019, id-Direttorat kompla jikkordina u jifformalizza noti ta' interventi u l-pożizzjoni ta' Malta fuq politiki u proposti leġiżlattivi kif ukoll mhux leġiżlattivi tal-Unjoni Ewropea u fora oħra internazzjonali fejn jidħlu l-oqsma tal-enerġija u l-ilma. Dan sar b'konsultazzjoni ma' entitajiet fil- Ministeru, kif ukoll ma' Ministeri oħra inkluż mas-Segretarjat tal-Unjoni Ewropea f'Malta u mar- Rappreżentanza Permanenti ta' Malta fi Brussell. Matul is-sena msemmija, id-Direttorat kellu r-responsabbiltà li jipprepara għal żewġ formazzjonijiet tal-Kunsill, li huma tat-Telekomunikazzjoni, it-Trasport u l-Enerġija (il-Ministeru jkopri l-Enerġija u pprepara ghal erba' Kunsilli, tnejn formali u tnejn informali) u tal-Ambjent (il-Ministeru jkopri r- Regolament dwar l-Użu tal-Ilma Ġdid u jsegwi flimkien mal-Ministeru tas-Saħħa d-Direttiva dwar l- Ilma tax-Xorb). Fir-rigward tal-qasam tal-enerġija, id-Direttorat ipprepara erba' memoranda ta' spjegazzjoni li jiddeskrivu l-pożizzjoni tal-Gvern dwar proposti u komunikazzjonijiet ġodda maħruġa mill- Kummissjoni Ewropea li għalihom il-Ministeru huwa responsabbli (oħrajn tajna r-reazzjonijiet tagħna). Id-Direttorat ikkordina wkoll il-preżentazzjoni ta' memos tal-Kabinett u avviżi legali li għandhom x'jaqsmu mal-entitajiet li jaqgħu fi ħdan il-Ministeru. Saret ukoll kordinazzjoni fuq avviżi ta' ksur tal- infrazzjonijiet u talbiet għal għajnuna mill-Istat. Apparti dan, id-Direttorat immonitorja wkoll l-iżviluppi u pprovda l-fehmiet tiegħu rigward il-kontribut ta' Malta lejn id-diskussjonijiet tas-Semestru Ewropew u l-Programm Nazzjonali ta' Riforma. waqt kompla jsegwi wkoll in-negozjati ta' Brexit fir-rigward tal-qasam tal-enerġija u l-ilma. Fis-settur tal-ilma, tkomplew id-diskussjonijiet dwar ir-Regolament għall-Ilma Riċiklat, li huwa mmirat li jtaffi l-iskarsezza tal-ilma madwar l-UE fil-kuntest tal-adattament għat-tibdil fil-klima. Fil-Kunsill tal-Ambjent li seħħ f'Ġunju ntlaħaq approċċ ġenerali. Dan serva bħala mandat għall-Kunsill sabiex ikun jista' jinnegozja mal-Parlament Ewropew u jintlaħaq qbil bejniethom. Id-direttorat ikkordina l- konsultazzjonijiet mal-partijiet interessati, fosthom id-Direttorat għas-Saħħa Ambjentali fi ħdan il- Ministeru għas-Saħħa u d-Dipartiment tal-Agrikoltura. Konsultazzjoni mal-partijiet interessati saret ukoll għal-laqgħa bilaterali mal-Kummissjoni li saret ftit qabel ma sar il-Kunsill ta' Ġunju. Matul il- laqgħa ta' COREPER ta' Diċembru, l-Istati Membri approvaw il-ftehim proviżorju li kien intlaħaq mal- Parlament dwar dan ir-regolament. Dan il-Ministeru segwa wkoll ir-reviżjoni tad-Direttiva fuq il-Kwalità tal-Ilma flimkien mal-Ministeru għas-Saħħa mil-lat tal-operat tal-Korporazzjoni tas-Servizz tal-Ilma bħala l-fornitur tal-ilma għall- konsum mill-bniedem. Fil-Kunsill tal-Ambjent li seħħ f'Marzu tal-2019 intlaħaq approċċ ġenerali u li dan ukoll serva bħala mandat għall-Kunsill sabiex ikun jista' jinnegozja mal-Parlament Ewropew fuq din id-Direttiva matul is-sena. B'kollox, matul l-2019 saru tlettax-il laqgħa fejn ġiet diskussa din id- direttiva u saret laqgħa bilaterali bejn Malta u l-Kummissjoni fi Frar. Dan id-Direttorat ipprovda l- kontribut tiegħu fejn kien meħtieg, wara konsultazzjoni mal-entitajiet ikkonċernati. Tajjeb li ngħidu li wara li fl-2018 ġew konklużi numru ta' proposti bħala parti mill-pakkett tal-Enerġija Nadifa għall-Ewropej Kollha, dan id-direttorat kompla jsegwi wħud mill-affarijiet li kellhom isiru bħala parti minn dawn il-proposti. Fejn jidħol ir-Regolament dwar il-Governanza tal-Unjoni tal-Enerġija: matul l-2019, dan id-Direttorat assista lill-Aġenzija għall-Enerġija u l-Ilma fuq ix-xogħol relatat mal- finalizzazzjoni tal-Pjan Nazzjonali tal-Enerġija u l-Klima għall-perjodu 2021-2030, kif ukoll fil- kordinazzjoni meħtieġa ma' ministeri oħra. Dan il-pjan se jservi bħala pilastru importanti fl-ambitu tal- istrateġija tad-dekarbonizzazzjoni u jkompli fuq ix-xogħol li sar fil-Pjan Nazzjonali tal-Effiċjenza fl- Enerġija u fil-Pjan Nazzjonali għall-Enerġija Rinnovabbli li jkopru l-miri li Malta trid tilħaq sal-2020. Il-pjan nazzjonali ġie finalment konkluż u ppreżentat lill-Kabinett. Wara l-approvazzjoni tal-Kabinett, il-pjan ġie sottomess lill-Kummissjoni Ewropea f'Diċembru tal-2019. Bħala parti minn dan il-pjan ukoll, l-Aġenzija għall-Enerġija u l-Ilma bdiet tiżviluppa strateġija speċifika għas-settur tar-riċerka u l-innovazzjoni (R&I) fl-oqsma kemm tal-enerġija kif ukoll tal-ilma. Dan jiggwida d-direzzjoni ta' appoġġ tal-Gvern għal attivitajiet ta' riċerka u innovazzjoni f'dawn iż- żewġ setturi matul l-għaxar snin li ġejjin. Dan id-direttorat għen sabiex issir konsultazzjoni pubblika online mal-MEAE dwar l-abbozz tal-istrateġija nazzjonali. Lejn l-aħħar tas-sena beda x-xogħol biex issir ukoll sessjoni ta' konsultazzjoni pubblika għall-bidu tas-sena 2020 flimkien mal-MEUSAC. Fir-rigward tax-xogħol relatat mar-Regolament dwar is-Sigurtà tal-Provvista tal-Gass, Malta riedet tiżviluppa pjan ta' valutazzjoni tar-riskju nazzjonali biex tidentifika r-riskji rilevanti kollha li jaffettwaw is-sigurtà tal-provvista tal-gass. F'dan ir-rigward, id-Direttorat kompla jsegwi x-xogħol li kien qed isir mill-Aġenzija tal-Enerġija u l-Ilma biex tiżgura konformità ma' dan ir-regolament. Il-pjan ġie sottomess lill-Kummissjoni fl-2019. Ukoll bħala parti mill-konformità neċessarja ma' dan ir-regolament, l- Aġenzija tal-Enerġija u l-Ilma matul l-2019 ħadmet sabiex tiffinalizza żewġ pjanijiet: il-Pjan ta' Emerġenza u l-Pjan ta' Azzjoni Preventiva. Hawnhekk dan id-direttorat ta sehem kemm bħala assistenza amministrattiva kif ukoll biex iġib l-informazzjoni u approvazzjonijiet meħtieġa sabiex dawn jiġu finalizzati u ppreżentati sa Jannar 2020. Fuq xogħol relatat mal-affarijiet tal-Unjoni Ewropea, mill-qasam tal-enerġija, kien hemm proposti u rapporti varji li ġew diskussi waqt il-Gruppi ta' Ħidma. F'dan ir-rigward, fis-Settur tal-Enerġija, id- Direttorat ipprepara u kkonsulta fuq 10 Noti ta' Struzzjoni matul is-sena. Fis-settur tal-ilma d- Direttorat ikkonsulta u pprepara 16-il Nota' Struzzjoni. Id-Direttorat ta wkoll kontribut lill-Ministeru tal-Affarijiet Ewropej fejn tidħol id-diskussjoni li kienet għaddejja dwar ir-Regolament fuq Connecting Europe Facility, kif ukoll segwa u pparteċipa f'numru ta' Kumitati tal-Connecting Europe Ġew ukoll ippreparati 'il fuq minn 20 nota informattiva u noti ta' interventi kemm għall-Ministru kif ukoll għas-Segretarju Permanenti. Barra minn hekk, id-Direttorat ikkordina wkoll numru ta' Memos għall-Kabinett u kkordina mal- Ministeru għall-Finanzi u mal-Justice Unit fejn kien meħtieġ. Implimentazzjoni tal-Programmi Ix-xogħol li jsir mis-Sezzjoni tal-Implimentazzjoni fi ħdan id-Direttorat tal-Iżvilupp tal-Politika u l- Implimentazzjoni tal-Programmi jinvolvi l-monitoraġġ ta' diversi proġġetti, inizjattivi u miżuri tal- Dan ix-xogħol jitlob ukoll kordinament ma' partijiet interessati oħra sabiex jiġi żgurat li jkun hemm implimentazzjoni tajba ta' dawn il-proġetti, inizjattivi u miżuri. Id-Direttorat jippromovi l-parteċipazzjoni tal-entitatjiet tal-Ministeru fi programmi u inizjattivi ta' fondi Ewropej, kif ukoll jipprovdi gwida u għajnuna meta jiġu sottomessi applikazzjonijiet għal proposti ta' proġetti b'fondi Ewropej. Il-proġett maġġuri Towards a Net Zero Impact Water Utility - Ensuring Integrated Water Resources Management, li qed jiġi implimentat mill-Korporazzjoni għas-Servizzi tal-Ilma, kompla bl- implimentazzjoni tiegħu. Taħt dan il-proġett bdew xogħlijiet ta' ristrutturar ta' impjanti ta' Reverse Osmosis (RO) eżistenti f'Malta kif ukoll il-bini mill-ġdid ta' RO f'Għawdex. Permezz ta' dan ix-xogħol se tkun qed tiżdied il-kapaċità tal-impjanti u qed tiġi introdotta teknoloġija ġdida biex jitnaqqas il- konsum tal-enerġija filwaqt li titjieb l-effiċjenza. Bħala parti minn dan il-proġett tkompla x-xogħol ta' tqattigħ ta'mina mir-reverse osmosis f'Pembroke għall-ġibjun f'Ta' Qali. Dan kien jinvolvi xogħlijiet ta' shotcreting tal-mina mill-Ibraġ għal Pembroke u tħaffir mill-Ibraġ u l-Iklin għal San Ġwann u minn Ta' Qali għall-Iklin. Tkompla wkoll xogħol biex tiġi salvagwardjata l-kwalità tal-ilma prodott mill- impjanti tad-drenaġġ, li jipproduċu ilma ġdid riċiklat ta' livell terzjarju, u tkompla x-xogħol biex jiġi estiż in-network ta' dan l-ilma ġdid sabiex ikunu jistgħu jgawdu minnu aktar bdiewa fit-Tramuntana u n-Nofsinhar ta' Malta. Biex ikompli jintlaħaq l-iskop tax-xogħol fuq id-distribuzzjoni u l-kwalità tal-ilma, tkompla wkoll il- proġett taħt il-Fond Agrikolu Ewropew għall-Iżvilupp Rurali. Dan kien jinvolvi xogħol ta' restawr ta' ġibjuni u xogħol sabiex jiġi estiż in-network ta' distribuzzjoni fin-Nofsinhar ta' Malta. Proġett ieħor li kompla jikkontribwixxi għat-titjib fil-qasam tal-ilma huwa l-proġett taħt il-Fond ta' Koeżjoni li beda u kompla xogħol ta' titjib fl-Impjant ta' Sant'Antnin b'teknoloġiji innovattivi. Dawn l-azzjonijiet u proġetti kolla flimkien għandhom għan wiehed - dak li jibdel radikalment il- produzzjoni u d-distribuzzjoni tal-ilma f'pajjiżna. Dawn il-proġetti ser iwasslu għal titjib kemm fil- kwalità tal-ilma tax-xorb għaċ-ċittadini Maltin kif ukoll fil-kwalità ta' second class water għall-użu tal- Matul is-sena tkompla wkoll ix-xogħol fuq il-proġett Retrofitting of Street Lighting in Arterial and Distributor Roads in Malta fejn il-luminarji kollha ġew installati. Bħala parti mill-proġett Invest in Chadwick Lakes for Tourism Purposes, sar it-tindif tal-ilqugħ prinċipali matul is-sajf tal-2019. Xogħlijiet fuq il-ħitan u t-trejqiet tal-wied kienu qed isiru matul din is-sena u beda wkoll xogħol ta' restawr fuq il-Fiddien Box li se sservi bħala ċentru ta' interpretazzjoni. Bħala parti mill-proġett Enchancing National Monitoring and Public Engagement Capacity for Improved Water Resources Management, matul din is-sena tnediet b'mod estensiv fuq il-media l- kampanja dwar il-konservazzjoni tal-ilma. Il-kampanja kienet ukoll imnedija ġewwa kunsilli lokali u attivitajiet organizzati minnhom, kif ukoll ġewwa l-iskejjel permess ta' roaming theatre. B'konnesjoni ma' dawn il-proġetti, id-direttorat ivverifika u pproċessa madwar €22,000,000 mill- Numru ta' proġetti oħra li jaqgħu taħt il-Fond Ewropew ta' Żvilupp Reġjonali (ERDF) u l-Fond ta' Koeżjoni (CF) komplew matul din is-sena u ġew verifikati u proċessati aktar pagamenti: • ERDF.04.066 Aġenzija tal-Enerġija u l-Ilma (EWA) - Retrofitting of Street Lighting in Arterial • ERDF.04.008 Regolatur tal-Enerġija u s-Servizzi tal-Ilma (REWS) - Promotion of Renewable • ERDF.05.027 Aġenzija tal-Enerġija u l-Ilma (EWA) - Invest in Chadwick Lakes for Tourism • CF.10.0096 Aġenzija tal-Enerġija u l-Ilma (EWA) - Enchancing National Monitoring and Matul l-2019, permezz tal-Connecting Europe Facility - Energy u Synergy, tkompla wkoll ix-xogħol ta' studji dwar l-interkonnessjoni tal-gass bejn Malta u l-Italja permezz ta' pipeline tal-gass. Direttorat kompla jżomm ir-rwol ta' punt ta' kuntatt nazzjonali fir-rigward tal-Connecting Europe Facility fil-qasam tal-enerġija u sinerġija u għaldaqstant iċċertifika r-rapporti dwar l-istat ta 'azzjoni u l-ispiża ta' dawn il-proġetti. Barra minn dan, id-direttorat segwa u assista numru ta' proġetti li kienu qed jiġu ffinanzjati direttament mill-Unjoni Ewropea. Dawn jinkludu proġetti taħt il-proġrammi LIFE, INTERREG MED, INTERREG Europea u Horizon 2020. Id-Direttorat kompla jikkollabora ma' diversi entitajiet tal-Ministeru fl-implimentazzjoni ta' numru ta' skemi u miżuri li jikkontribwixxu għall-użu iktar effiċjenti tal-enerġija u sabiex jintlaħqu l-miri stabbiliti għal Malta fir-rigward tal-produzzjoni tal-enerġija minn sorsi rinnovabbli. Waħda minn dawn l-iskemi, li tkompliet matul din is-sena, kienet dik ta' għotjiet marbuta max-xiri ta' pannelli fotovoltajċi, skemi t'għotjiet għax-xiri ta' solar water heaters u heat pump water heaters, kif ukoll għotjiet marbuta mal-installazzjoni ta' insulazzjoni tal-bjut u ħġieġ doppju. Daħla L-IMU huwa l-unit responsabbli mill-immaniġġjar tal-Informatika u t-Teknoloġija (ICT) fil-Ministeru għall-Enerġija u l-Immaniġġjar tal-Ilma u d-dipartimenti u entitajiet li jaqgħu taħtu. Dan id-dipartiment jipprovdi viżjoni u konsulenza għal proġetti u inizjattivi fis-settur tal-informatika. Wara sena ta' xogħol intensiv, l-IMU kompla jaħdem fuq proġetti relatati mal-ICT kif ukoll proġetti pilota ta' infrastruttura, żviluppi ta' sistemi, mezzi diġitali u miżuri ta' simplifikazzjoni. Il-unit tal-IMU qed jagħmel ħiltu sabiex joffri soluzzjonijiet diġitali biex ikun jista' jwettaq il-programm tal-Gvern u jipprovdi servizz aħjar bil-għan li joffri l-aħjar soluzzjonijiet strateġiċi sabiex ikunu introdotti fi ħdan il-Ministeru, b'possibbiltà li jiġu introdotti mal-Gvern ċentrali. Fost dawn l-inizjattivi, l-IMU kien involut fi proġetti varji bħal dawn li ġejjin. Fosthom introduċa sistema ta' trasferiment tal-immaniġġjar u approvazzjoni ta' fajls diġitali fi ħdan il-Miniteru. Dan il- proġett, li huwa wkoll identifikat bħala proġett pilota tal-Gvern, seħħ billi ġew eliminati fajls fiżiċi u introduċejna sistema web-based bil-faċilità li ddaħħal minuti u annessi bil-ħsieb li nħallu l-istess format għal faċilità massima u implimentazzjoni immedjata. L-IMU assigura li d-dipartimenti kollha fi ħdan l- uffiċċju tas-Segretarju Permanenti kellhom it-taħriġ kollu neċessarju filwaqt li pprovda wkoll assistenza massima fit-titjib u l-iżvilupp tas-sistema sabiex taqdi n-neċessità tal-Ministeru. Bis-suċċess li kiseb dan il-proġett, il-Ministeru tejjeb il-proċessi tiegħu billi ffaċilita l-irkupru tal-fajls, naqqas il-movimenti tal-fajls, kif ukoll għen fit-tnaqqis ta' spazju li kien qed jiġi allokat għall-fajls fiżiċi. Barra minn hekk, din is-sistema żiedet l-effiċjenza amministrattiva filwaqt li assigurajna li s-sistema hija kontabbli b'mod legali sabiex nassiguraw sigurtà massima. Wara din l-implimentazzjoni b'suċċess, l-IMU beda x-xogħol fuq l-integrazzjoni tas-sistema tal- ivvjaġġar fi ħdan is-sistema diġitali tal-fajls. Dan sabiex ma' kull safra li tiġi implimentata fis-sistema tal-ivvjaġġar, jinħoloq fajl awtomatikament fis-sistema diġitali sabiex ikun hemm integrazzjoni Parti minn impenn ieħor tal-IMU fil-qasam ta' sistemi dġitali kienu l-mServices. L-IMU pprovda monitoraġġ flimkien mal-EWA fuq żvilupp ta' sit rigward l-enerġija effiċjenti kif ukoll għamel monitoraġġ u assigura t-titjib u karatteristiċi addizzjonali fuq l-app tal-ARMS. Barra minn hekk, l-IMU wkoll ipprovda monitoraġġ u amministrazzjoni lill-ARMS fuq l-introduzzjoni tal-up-to-date bills sabiex il-klijenti jkunu aġġornati bil-konsum tal-enerġija u l-ilma tagħhom. L-IMU għamel monitoraġġ ukoll tal-aġġornamenti fuq il-portal tal-ARMS bil-ħsieb li jintegra s-servizzi kollha tal-utilitajiet b'mod faċli għall-klijent. Proġett ieħor li jittratta app kien il-proġett ġdid iffinanzjat mill-UE taħt il-LIFE IP. Dan jittratta tagħrif lill-konsumatur dwar il-konservazzjoni tal-ilma permezz ta' żvilupp ta' app għall-adulti u logħba diġitali għat-tfal. Sabiex niksbu iktar għarfien dwar is-suq tal-gaming, l-IMU attenda konferenza barra minn Malta fejn segwa l-aħħar żviluppi u teknoloġija li tista' tolqot lis-suq tagħna sabiex dan il-proġett ikun ta' suċċess. Barra minn hekk, l-IMU kien involut f'affarijiet ġenerali ta' kuljum li jinvolvu: appoġġ kontinwu lill- uffiċjali pubbliċi tagħna; xogħol u għajnuna teknika lis-segretarjat tal-Ministru ġewwa Xatt il-Barriera; monitoraġġ mal-entitajiet rigward l-implimentazzjoni tal-eforms; monitoraġġ u għajnuna teknika mal- Aġenzija EWA; komunikazzjoni mal-MITA; immaniġġjar ta' sistemi fosthom tal-printers, ta' sorsi umani, tal-karozzi u tal-fajls diġitali; monitoraġġ tas-server; u taħriġ dwar il-Microsoft Office 365 bil- għan li nagħmlu użu integrali għal proġett pilota ieħor. Filwaqt li l-Ministeru qed jaħdem sabiex tiġi introdotta r-Remote Working, bdejna ninvestigaw l-użu ta' applikazzjonijiet tal-Microsoft Office 365 li nistgħu nużaw għall-immaniġġjar aħjar ta' proġetti u amministrazzjoni. Fl-ewwel fażijiet tal-proġett, l-IMU organizza working groups sabiex jiġu identifikati rekwiżiti tal-infrastruttura informatika ħalli jkunu identifikati l-hardware u s-software neċessarji. Barra minn hekk, qed issir riċerka għal soluzzjoni għat-telefonija cloud li ser tkun qed tintegra faċilment lill-uffiċjali pubbliċi tal-Ministeru waqt ir-remote working permezz ta' integrazzjoni ma' Microsoft Teams u sistemi oħra li qed jiġu żviluppati u ttestjati.